《寄子》
宋代·洪浩父

太学何蕃且一归，十年甘旨误庭闱。休辞客路三千远，须念人生七十稀。

腰下虽无苏子印，箧中幸有老莱衣。归期定约春前后，免使高堂赋式微。

作者简介：洪浩父，名不祥，福州侯官（今福建福州）人（《淳熙三山志》卷二六）。一作馀杭（今浙江馀杭西南）人（《类说》卷一八）。生活于仁、英、神宗三朝。事见《苕溪渔隐丛话》后集卷三五引《上庠录》。